Id-Deċiżjoni tal-Kummissjoni
ta’ l-20 ta’ Diċembru 1999
li temenda d-Deċiżjoni 1999/710/KE li tistabbilixxi listi proviżorji ta’ stabbilimenti ta’ pajjiżi terzi minn fejn l-Istati Membri jawtorizzaw l-importazzjoni ta’ kapuljat u ikel li fih il-laħam
(innotifikata bid-dokument numru C(1999) 4685)
(Test b’rilevanza għaż-ŻEE)
(2000/79/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-twaqqif, għal xi żmien biss, ta’ listi proviżorji ta’stabbilimenti ta’ pajjiżi terzi minn fejn l-Istati Membri huma awtorizzati li jimpurtaw ċertu prodotti ta’ oriġini mill-annimali, prodotti tas-sajd jew molluski ħajjin b’żewġ qoxriet [1], hekk kif emendat l-aħħar bid-Deċiżjoni 98/603/KE [2],u b’mod partikulari Artiklu 2(1) tagħha,
Billi:
(1) lista proviżorja ta’ stabbilimenti li jipproduċu kapuljat u ikel li fih il-laħam ġiet kompilata bid-Deċiżjoni tal-Kummissjoni 1999/710/KE [3].
(2) ir-Repubblika Ċeka u New Zealand bagħtu lista ta’ stabbilimenti li jipproduċu kapuljat u ikel li fih il-laħam u li għalihom l-awtoritajiet responsabbli jiċċertifikaw li l-istabbilimenti huma skond il-liġijiet tal-Komunità.
(3) listi proviżorji ta’stabbilimenti li jipproduċu kapuljat u ikel li fih il-laħam jistgħu għalhekk jiġu kompilati għar-Repubblika Ċeka u New Zealand skond il-proċedura preskritta fid-Deċiżjoni 95/408/KE fir-rigward ta’ certi pajjiżi.
(4) il-miżuri li hemm maħsuba f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
It-test ta’ l-Anness għall din id-Deċiżjoni huwa miżjud ma’ l-Anness tad-Deċiżjoni 1999/710/KE.
Artikolu 2
Din id-Deċiżjoni tibda sseħħ b’effett mill-15 ta’ Diċembru 1999.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta’ Diċembru 1999.